Se oprește apa caldă în două zone întinse din Timișoara
Având în vedere notificările transmise de către Rețele Electrice Banat S.A. și Aquatim S.A., privind execuția unor lucrări planificate pentru ziua de luni, 27.05.2024, Colterm va întrerupe furnizarea apei calde de consum, după cum urmează:
– între orele 9.00 – 17.00, la PT 35, unde se vor executa lucrări în rețeaua de medie tensiune. Vor fi afectați consumatorii arondați străzilor: Calea Aradului, Orșova, Călan, Carei, Dej, Liege – în total un număr de 25 de branșamente;
– între orele 08.00 – 20.00, vor fi efectuate lucrări de conectare conducte la intersecția străzii Andrei Mocioni cu Bulevardul Revoluției din 1989, în perimetrul punctul termic 8A. Vor fi afectați consumatorii care locuiesc pe următoarele străzi: Braniștei, B-dul Revoluției, Filipescu, N. Iorga, A. Mocioni, Dr. A. Martha, Paciurea, Semenic – în total, 38 de branșamente.
„Atragem atenția că, la finalizarea lucrărilor, poate apărea fenomenul de turbiditate pentru o scurtă perioadă de timp, motiv pentru care recomandăm evitarea folosirii apei în scopuri menajere, până la limpezire ei.
Împreună cu Rețele Electrice Banat S.A. și Aquatim S.A., ne cerem scuze pentru disconfortul creat şi vă mulţumim pentru înţelegere!”, a comunicat Colterm.